CELEX: 62009CJ0518
Language: hu
Date: 2011-07-21 00:00:00
Title: A Bíróság (ötödik tanács) 2011. július 21-i ítélete. # Európai Bizottság kontra Portugál Köztársaság. # Tagállami kötelezettségszegés - A letelepedés szabadsága és a szolgáltatásnyújtás szabadsága - Ingatlanügyletekkel kapcsolatos tevékenységek gyakorlása. # C-518/09. sz. ügy

A Bíróság (ötödik tanács) 2011. július 21‑i ítélete – Bizottság kontra Portugália
      (C‑518/09. sz. ügy)
      „Tagállami kötelezettségszegés – A letelepedés szabadsága és a szolgáltatásnyújtás szabadsága – Ingatlanügyletekkel kapcsolatos tevékenységek gyakorlása”
      1.                     Letelepedés szabadsága – Szolgáltatásnyújtás szabadsága – Korlátozások – Az ingatlanközvetítő társaságok és az ingatlanügynökök
            tekintetében a letelepedés szabadságát és a szolgáltatásnyújtás szabadságát egymástól meg nem különböztető nemzeti szabályozás
            – Valamely más tagállamban letelepedett ingatlanközvetítő társaságok és ingatlanügynökök tekintetében tevékenységük gyakorlása
            céljából ingatlanügynökség létrehozásának kötelezettsége az érintett tagállamban – Megengedhetetlenség – Igazolás – Hiány
            (EUMSZ 49. cikk és EUMSZ 56. cikk) (vö. 61–75., 87. pont és a rendelkező rész)
      2.                     Szolgáltatásnyújtás szabadsága – Korlátozások – Olyan nemzeti szabályozás, amely egyfelől arra kötelezi az ingatlanközvetítő
            társaságokat és az ingatlanügynököket, hogy e tagállam jogának megfelelő biztosítást kössenek, és pozitív saját tőkével rendelkezzenek,
            másfelől pedig e társaságokat teljes egészében az építésügyért felelős nemzeti szervezet fegyelmi szabályozása alá rendeli
            – Megengedhetetlenség – Igazolás – Hiány (EUMSZ 56. cikk) (vö. 76–84., 87. pont és a rendelkező rész)
      3.                     Szolgáltatásnyújtás szabadsága – Korlátozások – Nemzeti szabályozás, amely az ingatlanközvetítő társaságokat arra kötelezi,
            hogy tevékenységüket a harmadik személyek javára végzett vagyonkezelés kivételével kizárólagossággal végezzék, az ingatlanügynököket
            pedig arra, hogy tevékenységüket kizárólagossággal végezzék – Megengedhetetlenség – Igazolás – Hiány (EUMSZ 56. cikk) (vö. 64–66.,
            85–87. pont és a rendelkező rész)
      Tárgy
      
         
               Tagállami kötelezettségszegés – Az EUMSZ 49. cikk és az EUMSZ 56. cikk megsértése – Ingatlanügyletekkel kapcsolatos tevékenységek
                  gyakorlása.
               
            Rendelkező rész
      1)         A Portugál Köztársaság,
      –        mivel az ingatlanközvetítési tevékenység gyakorlását csak ingatlanügynökség keretében tette lehetővé;
      –        mivel a más tagállamban letelepedett ingatlanközvetítő társaságokkal és ingatlanügynökökkel szemben előírta annak kötelezettségét,
         hogy szakmai felelősségüket a portugál jog szerinti biztosítási szerződés megkötésével fedezzék;
      
      –        mivel a más tagállamból származó ingatlanközvetítő társaságokkal és ingatlanügynökökkel szemben előírta annak kötelezettségét,
         hogy a portugál jog értelmében saját pozitív tőkével rendelkezzenek;
      
      –        mivel a más tagállamban letelepedett ingatlanközvetítő társaságokat és ingatlanügynököket az Instituto da Construção e do
         Imobiliário IP teljes fegyelmi ellenőrzésének vetette alá,
      
      nem teljesítette az EUMSZ 56. cikkből eredő kötelezettségeit, és
      –        mivel az ingatlanközvetítő társaságok számára előírta, hogy kizárólag az ingatlanközvetítői tevékenységet gyakorolhatják a
         harmadik személyek számára végzett ingatlankezelésen kívül, és
      
      –        mivel az ingatlanügynökök számára előírta, hogy kizárólag az ingatlanügynöki tevékenységet gyakorolhatják,
      nem teljesítette az EUMSZ 49. cikkből és az EUMSZ 56. cikkből eredő kötelezettségeit.
      2)         A Bíróság a Portugál Köztársaságot kötelezi a költségek viselésére.